Allahova imena
Allahovih imena (Arapski أسماء الله الحسنى jesu, po vjerovanju muslimana, imena i svojstva koja je Allah objavio ljudima preko meleka Džibrila posljednjem Božijem poslaniku, Muhamedu s.a.v.s.

Vlastito Božije ime je Allah. Ono označava Stvoritelja svega što postoji. 
Ono je u Kur'anu spomenuto 2698 puta. 
Pored ovog imena, koje se najčešće spominje, postoje i druga Allahova lijepa imena - El-esmau-l husna, o čemu Kur'an a.š. kaže:

"Allah ima svoja lijepa imena, pa Ga po njima zovite" (El Earaf, 180).

Muhammed a.s. kaže :“Allah dž.š. ima 99 imena i ko ih "dostigne" ući će u Džennet“
. O značenju ovog hadisa islamski učenjaci zauzimaju različite stavove. Jedni smatraju da "dostići" Božija imena znači naučiti ih napamet, drugi misle da se hadis odnosi na one koji shvate njihov smisao i značenje, dok treći smatraju da "dostići" lijepa Allahova imena znači primijeniti njihov smisao i sadržaj, koliko je moguće, u svome životu i ponašanju.

Izvori imena 

"Allah ima 99 imena, jedno manje od stotine. Onaj ko ih nabroji ući će u Džennet (raj); On je posebno Onaj (witr) koji voli da se nabrajaju njegova imena jedno po jedno." (Buharija, tom 8, B.12, R.12 (hadis prenosi Ebu-Hurejre).

Postoji jedan hadis (ispričan od Tirmizija) koji spominje 99 imena, ali islamska ulema ne pripisuje taj hadis Poslaniku, već stanovitim prenositeljima hadisa. Ne postoji jedna od muslimana jednodušno prihvaćena lista Allahovih imena jer su ta imena izdvojena iz različitih odlomaka Kur'ana i hadisa.

U jednom hadisu spominje se dova Muhameda s. a. v. s., u kojoj se, između ostaloga, kaže:
 "Molim Te svim Tvojim imenima, kojima si Se nazvao, ili objavio u Svojoj Knjizi, ili podučio imenima nekog od Svojih robova, ili ga ostavio tajnim i skrivenim od Svojih robova...",
po čemu islamski učenjaci zaključuju da postoji više od 99 imena, ali je "samo" 99 objavljeno ljudima.
Slijedi lista imena s transkripcijom i prijevodom s arapskog jezika od h. Mehmeda Handžića, objavljena prvi put u "Zbirci izabranih dova", štampanoj 1944. godine u Zagrebu.

Allahova imena

Najveće Allahovo ime 

U jednom hadisu se spominje da je Allah spustio među ljude svoje najveće ime (ismul-e'azam), i da, ko Ga tim imenom zamoli nešto, On će to uslišati. Poslanik nije precizirao koje je to ime, ali se ono nalazi među 99 navedenih imena. Neki islamski učenjaci navode da je to upravo ime "Allah".

Povezano 

 Allah
 Bog

Islam